Βρυξέλλες, 22.12.2004

COM(2004) 822 τελικό

2004/0282 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση και αναστολή της εφαρμογής του κανονισμού (ΕΚ) αριθ. 2193/2003 για επιβολή πρόσθετων δασμών στις εισαγωγές ορισμένων προϊόντων, καταγωγής Ηνωμένων Πολιτειών της Αμερικής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο Παγκόσμιος Οργανισμός Εμπορίου (ΠΟΕ), σε σειρά αποφάσεων που έλαβε ύστερα από αίτημα των Ευρωπαϊκών Κοινοτήτων («η ΕΚ»), απεφάνθη ότι το καθεστώς επιδοτήσεων «Foreign Sales Corporation» των Ηνωμένων Πολιτειών της Αμερικής («οι ΗΠΑ»), όπως αυτό τροποποιήθηκε βάσει της νομοθεσίας «Foreign Sales Corporation and Extraterritorial Income» (FSC-ETI), προβλέπει παράνομες επιδοτήσεις των εξαγωγικών φόρων για τις αμερικανικές εταιρείες της τάξης των $ 4 δισ. δολαρίων ετησίως (με βάση το έτος 2000). Ύστερα από αυτές τις αποφάσεις, στις 7 Μαΐου 2003 ο ΠΟΕ αναγνώρισε στην ΕK το δικαίωμα να επιβάλει αντισταθμιστικά μέτρα υπό τη μορφή πρόσθετων εισαγωγικών δασμών ύψους έως 100% κατ'αξία (ad valorem) στις εισαγωγές ορισμένων ειδών από τις Ηνωμένες Πολιτείες (επιλεγμένων ύστερα από διαβούλευση μεταξύ του κοινού, των κρατών μελών και των υπηρεσιών της Επιτροπής), τα οποία θα καλύπτουν το ποσό της παράνομης επιδότησης των ΗΠΑ. Συνεπώς, στις 8 Δεκεμβρίου 2003 η ΕΚ ενέκρινε τον κανονισμό (ΕΚ) αριθ. 2193/2003 του Συμβουλίου, για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής[1].

Ο κανονισμός αριθ. 2193/2003 του Συμβουλίου προβλέπει την κατάργηση των αντισταθμιστικών μέτρων εφόσον οι Ηνωμένες Πολιτείες εφαρμόσουν πλήρως τη σύσταση του οργάνου επίλυσης διαφορών του ΠΟΕ[2].

Οι ΗΠΑ ενέκριναν νόμο που προβλέπει την κατάργηση της νομοθεσίας FSC-ETI («American JOBS Creation Act» του 2004 - «πράξη κατάργησης»). Η κατάργηση του καθεστώτος επιδότησης FSC αποτελεί σημαντικό και θετικό βήμα προς την κατεύθυνση της επίλυσης μιας μακροχρόνιας διαφοράς. Ωστόσο, η πράξη κατάργησης, περιλαμβάνει μεταβατικές διατάξεις καθώς και διατάξεις περί κεκτημένων δικαιωμάτων («grandfathering») που φαίνεται πως είναι ασύμβατες με τον ΠΟΕ. Ειδικότερα, η πράξη κατάργησης προβλέπει ότι οι εξαγωγείς των ΗΠΑ θα εξακολουθήσουν να επωφελούνται από το καθεστώς FSC/ETI έως τα τέλη του 2006 (σε ύψος 80% και 60% για το 2005 και το 2006 αντίστοιχα) και σε ορισμένες περιπτώσεις για απεριόριστο χρονικό διάστημα ακολούθως. Έτσι, ξεκίνησε η διαδικασία επίλυσης διαφορών του ΠΟΕ σχετικά με την πράξη κατάργησης. Η συμβατότητα του ΠΟΕ με τις μεταβατικές διατάξεις καθώς και με τις διατάξεις περί κεκτημένων δικαιωμάτων της νομοθετικής πράξης «JOBS» θα αποφασιστεί βάσει της διαδικασίας επίλυσης των διαφορών του ΠΟΕ. Σύμφωνα με τις προηγούμενες αποφάσεις του δευτεροβάθμιου δικαιοδοτικού οργάνου, αναμένεται ότι ο ΠΟΕ θα αποφανθεί πως οι διατάξεις της εν λόγω νομοθετικής πράξης δεν είναι συμβατές με τον ΠΟΕ.

Η Επιτροπή εκτιμά ότι η εφαρμογή των υφιστάμενων αντισταθμιστικών μέτρων της ΕΚ πρέπει να ανασταλεί όσο διαρκεί η διαδικασία επίλυσης των διαφορών του ΠΟΕ και αυτό παρά την άρνηση των ΗΠΑ να πράξουν το ίδιο όσον αφορά τα αντίποινα κατά της ΕΚ για τις ορμόνες στο βοδινό κρέας. Υπάρχουν 3 λόγοι για τους οποίους προτείνεται αυτή η αναστολή: 1) ως αναγνώριση του ότι οι ΗΠΑ αποφάσισαν, ως ένα βαθμό, να σεβαστούν τις διεθνείς τους υποχρεώσεις στην εν λόγω περίπτωση• 2) ως ενθάρρυνση στις ΗΠΑ για να υιοθετήσουν παρόμοια στάση και σε άλλες (τρέχουσες) υποθέσεις μη-συμμόρφωσής τους (όπως είναι η υπόθεση Byrd, η υπόθεση που αφορά τις ορμόνες)• 3) για λόγους τακτικής (επειδή δεν πρέπει να εφαρμοστούν αντισταθμιστικά μέτρα εφόσον δεν έχει αποφανθεί ο ΠΟΕ).

Αυτή η διαδικασία επίλυσης διαφορών αναμένεται να έχει ολοκληρωθεί εντός του 2005. Πρέπει να σημειωθεί ότι η αναστολή των αντισταθμιστικών μέτρων είναι αυτόνομη πράξη που δεν επηρεάζει το δικαίωμα της ΕΚ να διατηρεί αντισταθμιστικά μέτρα σύμφωνα με την έγκριση που έχει ήδη χορηγηθεί από το όργανο διευθέτησης διαφορών του ΠΟΕ. Έτσι, τα αντισταθμιστικά μέτρα θα επανεισαχθούν την 1η Ιανουαρίου 2006 (ή αργότερα σε περίπτωση που δεν έχουν ολοκληρωθεί έως τότε οι διαδικασίες επίλυσης των διαφορών) σε ποσοστό 60% του σημερινού επιτρεπόμενου επιπέδου, εκτός εάν ληφθεί διαφορετική απόφαση από την ΕΚ.

Στόχος της επανεισαγωγής των αντισταθμιστικών μέτρων είναι να οδηγηθούν οι ΗΠΑ σε πλήρη συμμόρφωση ως προς τις υποχρεώσεις τους έναντι του ΠΟΕ και ειδικότερα να μεριμνήσουν για την εξάλειψη της στρέβλωσης του ανταγωνισμού που προέρχεται από τη διατήρηση των επιδοτήσεων FSC/ETI. Συνεπώς, πριν από την επανεισαγωγή των αντισταθμιστικών μέτρων, η Επιτροπή θα υποβάλει έκθεση στο Συμβούλιο σχετικά με το αποτέλεσμα των διαδικασιών επίλυσης των διαφορών καθώς και σχετικά με οιαδήποτε άλλη εξέλιξη. Βέβαια, δεν πρέπει να επανεισαχθούν αντισταθμιστικά μέτρα σε περίπτωση που τα αρμόδια όργανα του ΠΟΕ επιβεβαιώσουν ότι η πράξη κατάργησης είναι συμβατή με τον ΠΟΕ ή σε περίπτωση επίτευξης αμοιβαίας λύσης που θα οδηγήσει στην άρση των συνεχών παραβάσεων.

Συνεπώς, προτείνεται η αναστολή του κανονισμού 2193/2003 του Συμβουλίου (έως την 31η Δεκεμβρίου 2005, ή 60 ημέρες αφότου ο ΠΟΕ επιβεβαιώσει το μη συμβατό του υπολοίπου της επιδότησης FSC με τον ΠΟΕ, επιλέγοντας εκ των δύο την ημερομηνία που ακολουθεί χρονολογικά) και η επανεισαγωγή αντισταθμιστικών μέτρων – σε μειωμένο επίπεδο ώστε να αντικατοπτρίζονται τα μειωμένα οφέλη του FSC/ETI στους εξαγωγείς των ΗΠΑ – από την 1η Ιανουαρίου 2006, εκτός εάν το Συμβούλιο, βάσει πρότασης της Επιτροπής, λάβει διαφορετική απόφαση πριν από την ημερομηνία αυτή.

Η αναστολή των αντισταθμιστικών μέτρων απαιτεί τη λήψη μέτρων από το Συμβούλιο βάσει του άρθρου 133 της συνθήκης ΕΚ. Πρέπει συνεπώς να εγκριθεί νέος κανονισμός του Συμβουλίου, που θα καταργεί τον κανονισμό 2193/2003 κατόπιν πρότασης της Επιτροπής.

2004/0282 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση και αναστολή της εφαρμογής του κανονισμού (ΕΚ) αριθ. 2193/2003 για επιβολή πρόσθετων δασμών στις εισαγωγές ορισμένων προϊόντων, καταγωγής Ηνωμένων Πολιτειών της Αμερικής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής[3],

Εκτιμώντας τα ακόλουθα:

Στις 7 Μαΐου 2003, επετράπη στην Κοινότητα από το όργανο επίλυσης διαφορών του Παγκόσμιου Οργανισμού Εργασίας (ΠΟΕ) να επιβάλει αντισταθμιστικά μέτρα ύψους 4,043 εκατ. $ ΗΠΑ υπό τη μορφή πρόσθετων εισαγωγικών δασμών ποσοστού ύψους έως 100% κατ'αξία για τις εισαγωγές ορισμένων ειδών από τις Ηνωμένες Πολιτείες. Συνεπώς, στις 8 Δεκεμβρίου 2003 η Κοινότητα ενέκρινε τον κανονισμό (ΕΚ) αριθ. 2193/2003 του Συμβουλίου, για την επιβολή πρόσθετων δασμών στις εισαγωγές ορισμένων προϊόντων καταγωγής Ηνωμένων Πολιτειών της Αμερικής[4].

Ύστερα από την έγκριση του νόμου «American JOBS Creation Act» του 2004, κρίνεται ότι, η επιβολή πρόσθετων δασμών πρέπει να ανασταλεί και να τεθεί σε ισχύ εκ νέου είτε από την 1η Ιανουαρίου 2006 είτε 60 ημέρες αφότου το όργανο επίλυσης διαφορών του ΠΟΕ επιβεβαιώσει το μη συμβατό ορισμένων πτυχών της προαναφερόμενης πράξης με τη νομοθεσία του ΠΟΕ, επιλέγοντας εκ των δύο την ημερομηνία που ακολουθεί χρονολογικά.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Καταργείται η εφαρμογή του κανονισμού (ΕΚ) αριθ. 2193/2003.

Άρθρο 2

2. Ο κανονισμός (ΕΚ) αριθ. 2193/2003, με εξαίρεση το άρθρο 2(1), θα τεθεί εκ νέου σε ισχύ από την 1η Ιανουαρίου 2006 ή 60 ημέρες αφότου το όργανο επίλυσης διαφορών του ΠΟΕ επιβεβαιώσει ότι ορισμένες πτυχές του νόμου «American Jobs Creation Act» του 2004 των Ηνωμένων Πολιτειών της Αμερικής δεν είναι συνεπείς προς τις υποχρεώσεις των Ηνωμένων Πολιτειών έναντι του ΠΟΕ, επιλέγοντας εκ των δύο την ημερομηνία που ακολουθεί χρονολογικά.

3. Πριν από την εκπνοή αυτής της προθεσμίας, η Επιτροπή θα δημοσιεύσει ανακοίνωση στην Επίσημη Εφημερίδα της Ευρωπαϊκής Ένωσης που θα αναφέρει ότι η επιβεβαίωση αυτή έχει δοθεί.

4. Το άρθρο 2.1 παράγραφος 1 του κανονισμού (ΕΚ) αριθ. 2193/2003 τροποποιείται ως εξής:

“1. Δυνάμει του κανονισμού (ΕΟΚ) αριθ. 2913/92 του Συμβουλίου επιβάλλεται πρόσθετος δασμός κατ'αξίαν ύψους 14% στα προϊόντα καταγωγής Ηνωμένων Πολιτειών της Αμερικής που απαριθμούνται στο παράρτημα του παρόντος κανονισμού.»

Άρθρο 3

5. Το παράρτημα του κανονισμού (ΕΚ) αριθ. 2193/2003 αντικαθίσταται από το παράρτημα που προσαρτάται στον παρόντα κανονισμό.

Άρθρο 4

6. Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

7. Το άρθρο 3 ισχύει από την ημερομηνία της νέας έναρξης ισχύος του κανονισμού (ΕΚ) αριθ. 2193/2003 σύμφωνα με το άρθρο 2(1).

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Τα προϊόντα στα οποία επιβάλλονται πρόσθετοι δασμοί καθορίζονται με τους αντίστοιχους οκταψήφιους κωδικούς ΣΟ. Ο διψήφιος κωδικός ΣΟ των κεφαλαίων της ονοματολογίας έχει αποκλειστικά ενδεικτικό χαρακτήρα. Η περιγραφή των εμπορευμάτων αυτών των κωδικών παρατίθεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (όπως τροποποιήθηκε την τελευταία φορά από τον κανονισμό (ΕΚ) αριθ. 1810/2004 της Επιτροπής - ΕΕ L 327, 30.10.2004, σ. 1).

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

[1] EE L 328, 17.12.2003, σ. 3.

[2] Άρθρο 3 του κανονισμού αριθ. 2193/2003 του Συμβουλίου.

[3] EE C …, …, σ. ….

[4] EE L 328, 17.12.2003, σ. 3.